Η εξέλιξη των ηλεκτρονικών εφοδιαστικών αλυσίδων και η επίδρασή τους στην αποδοτικότητα και ανταγωνιστικότητα των επενδύσεων
Creators: name: Χαριτοπούλου, Λαμπρινή Νικολάου
Publisher: name: Aristotle University of Thessaloniki
Year: 2009
Subjects: Ηλεκτρονική εφοδιαστική αλυσίδα
Ηλεκτρονικό επιχειρείν
Διαδίκτυο
Εταιρικοί πόροι
Ενοποιημένη εφοδιαστική αλυσίδα
Εφοδιαστικές αλυσίδες πραγματικού χρόνου
E-supply chain
Internet based supply chain
Integrated supply chains
E-business
Resources
Real time information

description: Η παρούσα διπλωματική εργασία μελετά τις σύγχρονες μορφές εφοδιαστικών αλυσίδων και συγκεκριμένα τις ηλεκτρονικές εφοδιαστικές αλυσίδες (e-supply chains), στη δημιουργία των οποίων καθοριστική επίδραση άσκησε η ανάπτυξη του διαδικτύου σε συνδυασμό με τη ραγδαία εξέλιξη της τεχνολογίας.Οι ηλεκτρονικές εφοδιαστικές αλυσίδες προέκυψαν τόσο από την ανάγκη των επιχειρήσεων για αποτελεσματικότερο έλεγχο της ροής υλικών και πληροφοριών, όσο και από το καθολικό αίτημα για βελτιστοποίηση της διανομής τελικών αγαθών υψηλής προστιθέμενης αξίας με σκοπό τη μεγιστοποίηση της ικανοποίησης των πελατών, με τη χρήση των διαφόρων εργαλείων που προσφέρει το διαδίκτυο (Lancaster et al., 2006). Οι ηλεκτρονικές εφοδιαστικές αλυσίδες στοχεύουν στον άριστο σχεδιασμό και συντονισμό των διαδικασιών και λειτουργιών που εκτελούνται από όλα τα μέρη της εφοδιαστικής αλυσίδας, στη δημιουργία ανταγωνιστικού πλεονεκτήματος, στη βελτίωση της αποδοτικότητας των επιχειρήσεων-συνεργατών, στην εξωτερίκευση των δραστηριοτήτων των μερών μέσω της ανάπτυξης συνεργιών, στη δημιουργία κλίματος εμπιστοσύνης και ασφάλειας και στην επίτευξη υψηλών επιδόσεων. Επισημαίνεται, ότι αρχικά η προσοχή των επιχειρήσεων και της σχετικής βιβλιογραφίας εστιάστηκε στη χρήση του διαδικτύου ως μέσου προώθησης των πωλήσεων και ικανοποίησης των πελατών, όπως η ανάπτυξη του ηλεκτρονικού εμπορίου (e-commerce) (Van Hoek, 2001). Στη συνέχεια όμως, με την εξέλιξη του ηλεκτρονικού επιχειρείν (e-business) και την ανάπτυξη προηγμένων τεχνολογικών συστημάτων από τις επιχειρήσεις (EDI, MIS), δημιουργήθηκαν νέες προοπτικές για τη δημιουργία δυναμικών δικτύων κατά μήκος της εφοδιαστικής αλυσίδας, ως συνέπεια του αυτοματισμού και της ταχύτητας ροής και επεξεργασίας των πληροφοριών (Cagliano et.al, 2005). Με τη χρήση του διαδικτύου πλέον οι λειτουργίες αποκτούν την ηλεκτρονική τους διάσταση και μετατρέπονται σε e-procurement (ηλεκτρονικός εφοδιασμός), e-manufacturing (ηλεκτρονικός σχεδιασμός παραγωγής), e-fulfillment (ηλεκτρονική εκπλήρωση), e-CRM (ηλεκτρονική πελατειακή διαχείριση). Αυτό που επιτυγχάνεται στην ουσία είναι η εμπλοκή όλων των μελών της εφοδιαστικής αλυσίδας στις διάφορες διαδικασίες που αφορούν το σχεδιασμό της παραγωγής και τη πρόβλεψη της μελλοντικής ζήτησης, το συντονισμό της διανομής και της μεταφοράς των αγαθών στους τελικούς αποδέκτες, την αποτελεσματική διοίκηση αποθεμάτων και την ευέλικτη χρήση των διαθεσίμων πόρων και τέλος την καλύτερη και γρηγορότερη ανταπόκριση στις απαιτήσεις των πελατών (Kehoe and Boughton, 2001, Folinas et. al, 2004, Croom, 2005).Αντικείμενο μελέτης των ερευνητών αποτέλεσαν οι αλλαγές που συντελούνται στο εσωτερικό των επιχειρήσεων και οι απαιτήσεις που καταγράφονται σε πόρους για τη μετατροπή της παραδοσιακής εφοδιαστικής αλυσίδας σε ηλεκτρονική. Η δημιουργία και η εγκαθίδρυση πλήρως ολοκληρωμένης ηλεκτρονικής εφοδιαστικής αλυσίδας (integrated e-supply chains) απαιτεί σημαντικούς επιχειρησιακούς πόρους, μεγάλο βαθμό εμπλοκής των διευθυντικών στελεχών, σοβαρές αλλαγές σε κάθε επίπεδο, υψηλή συμμετοχή των προμηθευτών-μελών, προηγμένα συστήματα τεχνολογίας και άρτιες τεχνολογικές υποδομές (Pant S., et al., 2003). Η δημιουργία πλήρως ολοκληρωμένης (highly integrated) εφοδιαστικής αλυσίδας ή μερικώς ολοκληρωμένης (low integrated) αλυσίδας εξαρτάται σε μεγάλο βαθμό τόσο από την πολυπλοκότητα των εσωτερικών και εξωτερικών λειτουργιών μιας επιχείρησης όσο και από την ικανότητα της να ενσωματώσει τους συνεργάτες της στην ηλεκτρονική εφοδιαστική αλυσίδα (Pant et al., 2003).Σημαντικές μεταβολές καταγράφονται, επιπλέον, στη φύση των συμμαχιών και των συνεργασιών που αναπτύσσονται μεταξύ των μελών της ηλεκτρονικής εφοδιαστικής αλυσίδας. Το εξαιρετικά χαμηλό κόστος ανάκτησης πληροφορίας μέσω διαδικτύου, οι αυξημένες ευκαιρίες που προβάλλονται στις ηλεκτρονικές αγορές, το χαμηλό κόστος έρευνας, και ο έντονος διεθνής ανταγωνισμός, επιτρέπουν στα μέλη της εφοδιαστικής αλυσίδας άλλοτε να δημιουργούν βραχυχρόνιες σχέσεις, εφαρμόζοντας τακτικές μείωσης κόστους, και άλλοτε να αναπτύσσουν μακροχρόνιες σχέσεις αποκομίζοντας τα οφέλη που προκύπτουν από τέτοιου είδους συμμαχίες. (Williams et. al, 2001).Σκοπός της παρούσας εργασίας είναι η μελέτη και η περαιτέρω διερεύνηση των ανωτέρω θεμάτων μέσα από την παρουσίαση σημαντικού μέρους της διεθνούς βιβλιογραφίας. Σημειώνεται ότι δόθηκε βαρύτητα στις βασικές εταιρικές διαδικασίες της εφοδιαστικής αλυσίδας και πως το διαδίκτυο θα μπορούσε να τις επηρεάσει και βελτιώσει. Ακόμα σημαντικά συμπεράσματα προέκυψαν αναφορικά με τα εμπόδια, τα προβλήματα και τις προϋποθέσεις που πρέπει να πληρούνται κατά τη μετάβαση της επιχείρησης στην ηλεκτρονική εφοδιαστική αλυσίδα. Παράλληλα σημαντικά ζητήματα που προκύπτουν από την παραπάνω μελέτη αναλύονται μέσα από τη μελέτη περίπτωσης της εταιρίας Πλαίσιο Computers A.B.E.E., η οποία έχει σημαντική παρουσία στο διαδίκτυο με την ιστοσελίδα της να παρουσιάζει τη μεγαλύτερη επισκεψιμότητα σύμφωνα με έρευνα της εταιρίας FOCUS-BARI.
description: This postgraduate dissertation studies the modern aspects of supply chains and more specifically the electronic supply chains (e-supply chains). The development of e-supply chains has been enforced by the growth of internet in combination with the rapid development of technology.The e-supply chains resulted initially due to the need for enterprises to better control materials and information flow throughout the supply network. Furthermore, e-supply chains have contributed to demand optimisation and distribution improvement of high added value end products aiming at the maximisation of customer satisfaction, by the use of various internet tools (Lancaster et al., 2006). The e-supply chains have also significant impact on the planning and co-ordination of processes and operations executed by the different supply chain participants, on the creation of competitive advantage, on the improvement of collaboration efficiency among enterprises, on the growth of synergies between participants, on the development of confidence and safety, and finally on the achievement of high supply chain performance.It is pointed out that the attention of researchers and practitioners has been initially focused on the use of internet as a means of sales promotion and customer satisfaction, similarly to the growth of electronic commerce (e-commerce) (Van Hoek, 2001). Afterwards, the development of electronic business (e-business) and the growth of advanced technological enterprise systems (EDI, MIS), contributed to the creation and support of dynamic networks in supply chain, as a consequence of automation and increase of information flow-speed (Cagliano et.al, 2005). With the use of internet the traditional supply chain operations changed to corresponding e-supply chain activities i.e., e-procurement (electronic supply), e-manufacturing (electronic planning of production), e-fulfilment (electronic achievement), e-CRM (electronic cliental management). The main achievement through above transformation is the engagement of all e-supply chain members in various processes, concerning production planning and demand forecast, the co-ordination of distribution and the transport of goods in final recipients, the effective depot management and the flexible use of available resources and finally the better and faster response in customers’ demand profiles (Kehoe and Boughton, 2001, Folinas et. al, 2004, Croom, 2005).